DELTA ไหลยาว 4 วันลบ 24% โบรกฯชี้ “เต็มมูลค่า” พ่วงปัจจัยลบ “เกณฑ์ Free Float”
DELTA ไหลยาว 4 วันลบ 24% โบรกฯชี้ “เต็มมูลค่า” พ่วงปัจจัยลบ “เกณฑ์ Free Float”
15 ม.ค. 2564

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10.52 น. อยู่ที่ระดับ 568 บาท ลบ 62 บาท หรือ 9.84% สูงสุดที่ระดับ 632 บาท ต่ำสุดที่ระดับ 560 บาท ด้วยมูลค่าการซื้อขาย 512.08 ล้านบาท

โดยราคาหุ้น DELTA ปรับตัวลดลงมาอย่างต่อเนื่องเป็นวันที่ 4 นับตั้งแต่หุ้นปิดที่ระดับ 748 บาท เมื่อวันที่ 11 ม.ค.64 คิดเป็นการปรับตัวลดลง 180 บาท หรือ 24%
ด้าน บล.ดีบีเอส วิคเคอร์ส ระบุในบทวิเคราะห์ เกี่ยวกับ DELTA ว่า ขณะนี้ เต็มมูลค่า (FV) ราคาพื้นฐานเพียง 200 บาท โดยระยะนี้ได้รับปัจจัยจิตวิทยาทางลบจากการที่ตลาดฯ อาจจะมีมาตรการจำกัดหลักทรัพย์ Free Float ต่ำ แต่ราคาหุ้นผันผวนสูงมาก
 
 